Document ID: /fineweb-2-swissfilter-quality_10-filterrobots/filtered/02147.jsonl.gz/15

I sommervarmen orker jeg ikke verken å stå lenge over varme kjeler eller å spise tung mat. Da blir det mye salat i mange varianter. Her har jeg laget en salat med quinoa, soyamarinert laks og pepperrot-joghurt som falt i god smak hos mine tenåringsbarn selvom smakskombinasjonene kan høres spesielle ut. Prøv bare selv!
Denne oppskriften er for 2 personer til en lettere lunsj.
Ingredienser:
– 200 g quinoa
– 200 g laks
– 5 grønne oliven
– En stor håndfull spinat salat blader
– En liten håndfull Micro Greens eller spirer
– Olivenolje
– Saften fra 1 sitron
– 1 ss soyasaus
– 1 ts sterk pepperrot
– 2 ss naturell yoghurt
– 1 ts hakket kruspersille
– Salt og sort pepper, etter smak
– Eventuelt 1/2 ts flytende honning
Fremgangsmåte:
Skyll og tørk av laksen med et tjukt papirhåndkle.
Skjær laksen i mindre biter og legg i en bolle.
Ha i sitronsaft fra halve sitronen (resten kommer senere til bruk), soyasaus og litt salt i bollen sammen med laksen og vend alt godt sammen slik at vesken legger seg rundt på alle lakse bitene. Sett til side.
Kok opp quinoa som henvist på pakken. Hell av ekstra kokevann.
Nå kan du blande inn resten av sitronsaften i sammen med olivenolje og et dryss med salt og pepper. Sett til side.
Forbered pepperrot sausen ved enkelt å blande pepperrot og yoghurt sammen. Hvis du bruker yoghurt uten tilsatt sukker kan en vri være å tilsette en halv ts flytende honning. Men sukker er grunn ikke nødvendig. Sett denne sausen kaldt.
Varm en stekepanne på middels til høy varme (min komfyr går fra 1-9 og jeg valgte 7).
Stek laksebitene kun i et par minutter. Vend de forsiktig og ofte for å få en tynn skorpe på alle sider. Sett til side.
Anrett salaten på et serveringsfat.
Først et lag med quinoa,
så spinatblader og micro greens/spirer,
legg så på lakse biter,
skjær oliven i skiver og dander litt her og der.
Drypp over sausen og avslutt med et dryss av persille.
Jeg håper det smaker! 🙂